**Oznámenie pre prijímateľov podpory z Programu rozvoja vidieka SR 2014 – 2020 v rámci podopatrenia č. 6.1 Pomoc na začatie podnikateľskej činnosti pre mladých poľnohospodárov (Výzva č. 9/PRV/2015 v znení aktualizácie č. 2)**

Pôdohospodárska platobná agentúra (PPA) oznamuje prijímateľom podpory z Programu rozvoja vidieka SR 2014 – 2020 (ďalej len „PRV SR 2014 – 2020“) pre podopatrenie č. 6.1 Pomoc na začatie podnikateľskej činnosti pre mladých poľnohospodárov (ďalej len „prijímateľom pre podopatrenie 6.1“), že v najbližších mesiacoch budú niektorým prijímateľom pre podopatrenie 6.1 **zo strany PPA elektronicky zasielané návrhy dodatkov   
k platným zmluvám o poskytnutí NFP.**

PPA pristupuje k úprave zmlúv o poskytnutí NFP na základe záväzného usmernenia Ministerstva pôdohospodárstva a rozvoja vidieka SR ako riadiaceho orgánu PRV SR 2014 – 2020 z dôvodu zabezpečenia možnosti splnenia povinnosti prijímateľa vyplývajúcej z článku 7.9 Zmluvy o poskytnutí NFP - absolvovanie akreditovaného vzdelávacieho kurzu zameraného na poľnohospodárske podnikanie v oblasti živočíšnej a špecializovanej rastlinnej výroby, ktorý je realizovaný prostredníctvom opatrenia č. 1 v rámci PRV SR 2014 - 2020. Ak dosiahnutie týchto zručností a schopností uviedol Prijímateľ v podnikateľskom pláne, musí ich dosiahnuť **do 24 mesiacov od dátumu podpísania Zmluvy o poskytnutí NFP**.

Tým prijímateľom, ktorí vo svojom podnikateľskom pláne uviedli spôsob dosiahnutia zručností a schopností absolvovaním akreditovaného vzdelávacieho kurzu zameraného na poľnohospodárske podnikanie v oblasti živočíšnej a špecializovanej rastlinnej výroby realizovaného prostredníctvom opatrenia č. 1 Programu rozvoja vidieka SR 2014 - 2020, podopatrenie č. 1.1 Podpora na akcie odborného vzdelávania a získavania zručností a podopatrenie č. 1.2 Podpora na demonštračné činnosti a informačné akcie), **PPA predlžuje**   
**v článku 7.9 Zmluvy o poskytnutí NFP maximálnu tolerančnú lehotu splnenia podmienky z 24 mesiacov na 36 mesiacov od dátumu podpísania Zmluvy o poskytnutí NFP.**

Hlavným účelom je riešenie situácie, ktorá vznikla z dôvodu časového sklzu v implementácii opatrenia č. 1 PRV SR 2014 – 2020.

PPA zároveň žiada príslušných prijímateľov podpory, aby v záujme  správneho a efektívneho administrovania dodatkov k zmluvám o poskytnutí NFP bezodkladne oznámili PPA prípadné zmeny/aktualizácie korešpondenčných adries a iných údajov uvedených v zmluvách, a to spôsobom určeným v kapitole 5 Príručky pre prijímateľa nenávratného finančného príspevku z PRV SR 2014 -2020, verzia 02 v znení dodatkov č. 1 a 2.